info@newsbook.com.mt .td_uid_2_6139f59989e0b_rand.td-a-rec-img{text-align:left}.td_uid_2_6139f59989e0b_rand.td-a-rec-img img{margin:0 auto 0 0} Il-komunità tax-Xagħra xahar ilu bkiet it-telfa ta' Geordie Muscat, żagħżugħ ċajtier u ġeneruż li miet fil-bidu t'Awwissu meta kellu biss 27 sena. Ilbieraħ, fix-Xagħra, ġiet iċċelebrata l-festa ta' Marija Bambina, u sħab Geordie xtaqu li jfakkruh b'mod speċjali. Għalhekk, ġiehom f'moħħhom li jibdew inizjattiva biex kull persuna li tmur tixtri xarba waqt il-festa minn bar partikolari li kien iħobb jiffrekwenta Geordie, tintalab tħalli xi donazzjoni ċkejkna, biex il-qligħ imur għal Puttinu Cares. Ħabib ta' Geordie li tkellem ma' Newsbook.com.mt spjega, "Is-soltu kien ikun magħna l-pjazza, nixorbu, allura għamilna karus. Beda mill-mejda tagħna imma beda jdur l-imwejjed, u fl-ewwel lejl ġbarna €500." Fit-tieni lejl, imbagħad, kienu sorpriżi għax b'kollox ġabru mas-€6,000. Facebook Dawn il-flus issa se jmorru għal Puttinu Cares, u se jservu ta' tifkira tal-qalb twajba li kellu Geordie Muscat, waħda mir-raġunijiet ewlenin għaliex sħabu jħossu daqshekk in-nuqqas tiegħu. L-aħbar tal-mewt ta' Geordie "Żagħżugħ tal-ġenn, tifel tar-raħal, u ħabib ta' kulħadd" L-aħħar tislima lil Geordie "M'aħna se ninsewk qatt ġojjell tagħna, inħobbuk" – Sħab Geordie Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6139f5998a279_rand.td-a-rec-img{text-align:left}.td_uid_3_6139f5998a279_rand.td-a-rec-img img{margin:0 auto 0 0}